|  |
| --- |
|  |

|  |
| --- |
|  |
| **Одделение за јавни дејности** |
|  |
|  |
|  |
| **Изработил:****м-р Биљана Марковска** |
|  |
|  |

**П Р О Г Р А М А**

 **ЗА ОДБЕЛЕЖУВАЊЕ НА ЗНАЧАЈНИ НАСТАНИ И ИСТАКНАТИ ЛИЧНОСТИ СО СПОМЕН ОБЕЛЕЖЈА ВО ОПШТИНА БЕРОВО**

Врз основа на член 17 ставови 1 и 2 од Законот за меморијални споменици и спомен обележјата ( Сл.весник на РМ бр. 66/04, 89/08 и 152/15) и член 62 став 1 точка 1 од Законот за локална самоуправа („Сл. весник на РМ“ бр.5/02), а во врска со член 73 од Статутот на Општина Берово („Службен гласник на Општина Берово“бр. 13/02, 18/07, 30/08, 20/10 и 20/19), Советот на Општина Берово на 42-та седница одржана на 15.12 .2020 година донесе:

П Р О Г Р А М А

за одбележување на значајни настани и истакнати личности со спомен-обележја во Општина Берово

ВОВЕД

Општина Берово е општина со богато историско-културно минато. Во наследство на денешните генерации останува да се зачува споменот на значајни настани и истакнати личности од историјата и културата на граѓаните на општината на македонскиот народ, кои се од исклучително значење за општествениот развој на општината со што се придонесува за остварување и унапредување на слободите и правата на граѓаните, како и за афирмацијата, примената и почитувањето на начелата на хуманизмот и општоцивилизациските вредности. Со поставувањето на спомен обележјата ќе се изрази почит и грижа на граѓаните на општината кон значајните културни и историски настани и личности, ќе се зачува споменот на нивниот лик и дело. Преку уметничките и архитектонските дела поставени на јавни површини ќе се одбележи ваквата почит и грижа. Спомен-обележјата можат да бидат претставени со бисти, скулптури, плочи, чешми, фонтани и други уметнички и архитектонски дела и творби.

Со оваа Програма се утврдуваат приоритети кои Општина Берово ќе ги опфати со одбележување на личности и дела на личности од значење за историјата и културата, преку подигање на спомен обележја на подрачјето на општината.

Со Програмата за одбележување на значајни настани и истакнати личности со спомен-обележја во Општина Берово, општината поблиску ги регулира прашањата поврзани со одбележувањето на значајни настани и истакнати личности со спомен обележја, што се од локално значаење , условите и постапката за подигање на спомен обележјата, субјектите одговорни за нивното подигање, заштита, чување, регистрите за нивна евиденција, како и надзорот и контролата над спроведувањето на одредбите од Законот за меморијални споменици и спомен – обележјата, регистрите за нивна евиденција, како и надзорот и контролата над спроведувањето на одредбите од Законот за меморијални споменици и спомен обележјата ( Сл.весник на РМ бр. 66/04, 89/08 и 152/15).

Спомен обележјата се : бисти, скулптури, плочи, чешми, фонтани и други уметнички и архитектонски дела и творби што со своите содржини и ознаки одбележуваат настани и личности од историјата и културата на нашата држава и кои се од локално значење.

Спомен обележје може да подига општината, согласно со гореспоменатиот и друг закон.

Правни и физички лица можат да дадат иницијатива до Советот на општината за подигање на спомен – обележје, како и да вложуваат средства за негово подигање.

ЦЕЛИ

Основни цели на оваа програма се :

- Обезбедување на активен однос на Општина Берово кон значајни настани и

личности во

- Сочувување и афирмирање на материјалното и духовно наследство кое ни го

оставиле настаните од овие датуми и личности кои во нив учествувале.

- Сочувување и афирмирање на историскиот идентитет на Општината Берово

АКТИВНОСТИ

Активностите на Општина Берово во одбележувањето на значајни настани и личности во општината ќе бидат насочени кон поттикнување, подржување и помагање за остварување на целите на оваа Програма и тоа:

- Сочувување на континуитетот на одбележување на значајни настани и личности;

- Одбележување на значајни настани и личности кои и даваат посебно обележје на Општина Берово со спомен-обележја;

- Остварување на продуктивна соработка со асоцијации, организации и фондови кои го реализираат и помагаат одбележувањето на овие датуми и личности.

* Со оваа програма се предлага одбележување со поставување на спомен обележје на подрачјето на Општина Берово во чест на одбележување на годишнина од смртта на загинатите бранители во воениот конфликт во Македонија, 2001 година Николчо Пехчевски, Зоран Бубевски, Љупчо Мирчовски и Димитар Двојаковски.

Податоците за личностите и нивното значење, местото каде ќе се подигне спомен-обележјето, основните елементи за текстот што се истакнува на обележјето и рокот за подигање се утврдуваат со Одлука за подигање, чување, одржување, заштита и користење на секое спомен-обележје одделно.

* Со Програмата за одбележување на значајни настани и истакнати личности со спомен-обележја во Општина Берово се предвидува и одбележување на годишнина од смртта на загинатите бранители во воениот конфликт во Македонија, 2001 година

**ПОДИГАЊЕ, ЗАШТИТА И ОДРЖУВАЊЕ НА СПОМЕНИЦИ И СПОМЕН ОБЕЛЕЖЈА**

|  |
| --- |
| ПОДИГАЊЕ, ЗАШТИТА И ОДРЖУВАЊЕ НА СПОМЕНИЦИ И СПОМЕН ОБЕЛЕЖЈА |
| Споменици и спомен обележја | Активности  | Носители на активноста | Средства |
| Одбележување на годишнина од смртта на загинатите бранители во воениот конфликт во Македонија, 2001 година: Никола Пехчевски, Зоран Бубевски, Љупчо Мирчовски и Димитар Двојаковски | Поставување на спомен обележје на подрачјето на Општина Берово | Општина Берово и здружение на граѓани | 60.000,00 |
| Спомен костурница во близина на градски стадион | Реконструкција и санација | Општина Берово | 66.198,00 |
| Спомен-плочата пред Детската градинка во Берово на загинатите борци во НОВ од Малешево | Реконструкција и санација | Општина Берово | 13.216,00 |
| Вкупно |  |  | 139.414,00 |

Општина Берово може да ја проширува оваа Програма и со спомен обележја по иницијатива на правни и физички лица во согласност со Законот за меморијални споменици и спомен обележја.

 **ФИНАНСИРАЊЕ И ИМПЛЕМЕНТАЦИЈА НА ПРОГРАМАТА**

Финансирањето на изградбата на спомен-обележјата како и трошоците за чување, одржување и заштита на спомен обележјата ќе се врши од средства на Буџетот на Општина Берово, од Буџетот на Република Северна Македонија, од донации како и од други извори во согласност со закон.

За одредени активности кои не се содржани во Програмата, а за кои што Советот на Општина Берово, на предлог на Градоначалникот ќе процени дека по својата актуелност и квалитет предизвикуваат поширок јавен интерес, ќе бидат предвидени дополнителни финансиски средства од Буџетот на Општина Берово.

**РЕАЛИЗАЦИЈА**

За подигањето, чувањето, одржувањето, заштитата и користењето на секое спомен-обележје содржано во Програмата, Советот на Општината ќе донесе посебна одлука.

За секое спомен-обележје содржано во Програмата, односно за спроведување на постапката за негово подигање, Советот на Општина Берово ќе именува Одбор за подигање на спомен-обележје. Составот и делокругот на Одборот се определува во актот за неговото именување.

Иницијатива за дополнување на оваа Програма за подигање на спомен-обележја како и вложување средства за нивно подигање можат да дадат правни и физички лица до Советот на Општина Берово.

Оваа Програма влегува во сила со денот на објавувањето во ,,Службен гласник на Општина Берово“.

Број 09-4039/1 Совет на општина Берово

15.12.2020 год. Претседател

 Берово Јован Матеничарски